Здравейте, Освободени ли са от плащания на ДДС продажбите на стоки на фондация учредена в частна полза и доброволно регистрирала се по ДДС, както и възстановява ли се ДДС върху закупените стоки от регистрирани по ДДС продавачи на същата фондация? 




ДДС и фондация учредена в частна полза
======================================

 

Здравейте, г-н Стоев, 


ЗДДС не разграничава дали съответното юридическо лице с нестопанска цел е в обществена полза или не. Текстът по отношение на освободените доставки е ясен – доставката следва да е във връзка с прояви за набиране на средства, използвани за неговата дейност или използвани за постигане на поставените цели. Не считам, че доставките, осъществявани от електронен магазин могат да бъдат във връзка с прояви за набиране на средства в горепосочения смисъл.


Поздрави,  

адв. Николина Митова  

0898 303092




Здравейте, г-н Стоев, 


с изложената информация случаят се изяснява по-детайлно. Ключовото в цитираната разпоредба от ЗДДС за освободени доставки е не само обстоятелството, че се касае за юридически лица, които не са търговци и си поставят цели от граждански характер, но и следното – “доставката е във връзка с прояви за набиране на средства, използвани за тяхната дейност или използвани за постигане на поставените цели.”Електронният магазин към фондацията едва ли ще бъде свързан с подобни прояви за набиране на средства, използвани за дейността на фондацията или използвани за постигане на поставените цели и в този смисъл доставките, които осъществява, не следва да се третират като освободени по смисъла на чл. 44, ал. 1, т. 2 от ЗДДС.  

За допълнителна информация можете да се свържете с мен.


Поздрави,  

адв. Николина Митова  

0898 303092




Здравейте, г-н Стоев, 


“Освободена доставка е:  

доставката на стоки и извършването на услуги от организации, които не са търговци, поставящи си цели от политически, синдикален, религиозен, патриотичен, философски, филантропски или граждански характер, когато доставката е във връзка с прояви за набиране на средства, използвани за тяхната дейност или използвани за постигане на поставените цели;  

 доставката на стоки и предоставянето на услуги от организациите по т. 2 в полза на членовете им срещу членски внос, определен в съответствие с правилата на тези организации.” – така чл. 44, ал. 1, т.2 и т.3 от ЗДДС.  

Предвид че не предоставяте детайлна информация за каква продажба на стоки става въпрос с купувач въпросната фондация, не мога да отговоря конкретно на поставеното запитване, като следва да съобразите цитираните по-горе разпоредби. В случай че продажбата на стоки с купувач фондация е свързана с постигане на поставените цели, би следвало да се приеме, че доставката е освободена.


Поздрави,  

адв. Николина Митова  

0898 303092


